Source: https://www.riigiteataja.ee/akt/223453
Timestamp: 2019-12-14 06:59:28+00:00

Document:
Elamisloa ja tööloa taotlemise, andmise, pikendamise ning kehtetuks tunnistamise kord ja tähtajad ning elamisloa ja tööloa taotlemisel esitatavate tõendite ja andmete loetelu ning elamisloa andmete kandmine välisriigi reisidokumenti ja välismaalase Eestist eemalviibimise registreerimise kord – Riigi Teataja
Määrus kehtestatakse «Välismaalaste seaduse» (RT I 1993, 44, 637; 1999, 50, 548; 54, 582; 71, 686; 88, 808; 101, 900; 2000, 25, 148; 33, 197; 40, 254; 2001, 16, 68; RT III 2001, 7, 75; RT I 2001, 58, 352; 2002, 56, 351; 63, 387) § 14 lõike 2 punkti 3, § 141 lõike 1 punkti 1 ja § 142 lõike 1 ning «Pagulaste seaduse» (RT I 1997, 19, 306; 1999, 18, 301; 25, 365; 2001, 16, 68; 2002, 42, 266; 61, 375) § 15 lõike 3 alusel.
(2) Alla 15-aastase alaealise või piiratud teovõimega välismaalase eest sooritab määruses sätestatud toiminguid tema vanem, eestkostja või eestkosteasutuse volitatud esindaja (edaspidi seadusjärgne esindaja ). Toimingute sooritamiseks esitab seadusjärgne esindaja isikut ning esindusõigust tõendava dokumendi.
(3) Alaliselt välisriigis elav vähemalt 15-aastane alaealine võib esitada tähtajalise elamisloa taotluse ja tööloa taotluse isiklikult vanema notariaalselt kinnitatud nõusolekul.
(5) Paragrahvi 1 lõikes 4 nimetatud juhul tuvastab kinnipidamisasutuses viibiva välismaalase isiku vanglatöötaja.
(3) Taotluse allkirjaväljale kirjutab taotleja allkirja omakäeliselt. Alla 15-aastase taotleja või piiratud teovõimega taotleja allkirjaväli jäetakse tühjaks. Kui taotleja ei ole võimeline taotluse allkirjaväljale ja taotlusele alla kirjutama, jäetakse allkirjaväli tühjaks. Taotlust vastuvõttev asutus teeb taotlusele märke allkirjavälja tühjaks jätmise põhjuse kohta.
(4) Taotleja kirjutab taotluse allkirjaväljale allkirja tumedas kirjas, mille tähtede joone läbimõõt on soovitavalt 0,8–1,5 mm. Allkiri ei tohi ületada allkirjavälja piire.
(5) Taotleja allkirjastab taotluse iga lehekülje, millega kinnitab, et ta ei ole esitanud taotluses valeandmeid ega lisanud taotlusele võltsitud dokumente.
(1) Taotlusele lisatud foto peab olema värviline ning mõõtmetega 40×50 mm, fotol peab isik olema otsevaates, peakatteta, erariietes ja heledal taustal. Foto alusel peab olema võimalik isikut üheselt tuvastada.
(2) Taotlusele lisatud, välisriigis väljaantud dokument peab olema tõlgitud eesti, vene või inglise keelde ning tõlke õigsus peab olema notariaalselt kinnitatud. Välisriigis väljaantud dokument peab olema legaliseeritud või kinnitatud tunnistusega (apostille’ga), kui välisleping ei sätesta teisiti.
(2) Kui taotleja jätab taotluses esitamata nõutud andmed või ei esita kõiki nõutavaid dokumente või kui taotlus ei vasta määruses sätestatud nõuetele või on taotluses muid puudusi, määrab Kodakondsus- ja Migratsiooniamet taotlejale puuduste kõrvaldamiseks vähemalt 30-päevase tähtaja, selgitades, et kui puudusi ei kõrvaldata, jätab Kodakondsus- ja Migratsiooniamet taotluse läbi vaatamata.
(2) Tähtajalise elamisloa andmisest, elamisloa pikendamisest, tööloa andmisest, tööloa pikendamisest, alalise elamisloa andmisest ja välismaalase Eestist eemalviibimise registreerimisest teavitatakse välismaalast Kodakondsus- ja Migratsiooniameti veebilehe kaudu, e-posti teel, telefoni teel või muul sobival viisil.
(3) Tähtajalise elamisloa andmisest või pikendamisest keeldumise otsus, tööloa andmisest või pikendamisest keeldumise otsus, alalise elamisloa andmisest keeldumise otsus ja elamisloa või tööloa kehtetuks tunnistamise otsus tehakse taotlejale teatavaks posti teel või muul sobival viisil.
(1) Tähtajalise elamisloa vormikohase taotluse (peatükis edaspidi taotlus) esitab tähtajalist elamisluba taotlev välismaalane (peatükis edaspidi taotleja) Eesti välisesindusele selle edastamiseks Kodakondsus- ja Migratsiooniametile menetlemiseks.
(2) «Välismaalaste seaduse» § 9 lõikes 3 nimetatud välismaalane võib taotluse esitada Kodakondsus- ja Migratsiooniametile.
(3) «Välismaalaste seaduse» § 9 lõikes 3 nimetatud Eestis viibivalt välismaalaselt, kes ei ole terviseseisundi või puude tõttu võimeline taotluse esitamiseks või isiku tuvastamiseks isiklikult Kodakondsus- ja Migratsiooniametisse pöörduma, võtab Kodakondsus- ja Migratsiooniameti selleks pädev ametnik vastava avalduse alusel taotluse mõistliku aja jooksul vastu taotleja elukohas või viibimiskohas Eestis.
(1) Välismaalane, kellel mõjuval põhjusel puudub võimalus esitada tähtajalise elamisloa taotlus Eesti välisesindusele, esitab kirjaliku sooviavalduse tähtajalise elamisloa taotluse erandina Kodakondsus- ja Migratsiooniametile esitamiseks (peatükis edaspidi sooviavaldus ). Sooviavalduse esitab välismaalane Kodakondsus- ja Migratsiooniametile.
(3) Tööandja, kes soovib välismaalast tööle võtta, esitab Kodakondsus- ja Migratsiooniametile vormikohase kinnituse välismaalase tööle võtmise kohta elamisloa ja tööloa saamisel ning Tööturuameti kohaliku asutuse nõusoleku välismaalase Eestisse tööle asumiseks.
(5) Füüsilisest isikust ettevõtja esitab lisaks Tööturuameti kohaliku asutuse nõusolekule tema Eestisse tööle asumiseks ka kirjaliku selgituse, millest nähtuvad järgmised andmed:
2) haridus, omandatud eriala või kutse;
4) andmed tegevusala kohta.
(7) Välismaalane, kes saabub Eestisse kuni üheks aastaks Vabariigi Valitsuse või tema poolt volitatud valitsusasutuse kutsel koostöö- või abiprogrammi täitmiseks, esitab kutse, millel on Rahandusministeeriumi kooskõlastus. Kutse kehtib elamisloa taotluse esitamiseks kaks kuud kooskõlastuse andmisest.
§ 13. Tööturuameti kohaliku asutuse nõusoleku taotlemine
(1) Tööturuameti kohaliku asutuse nõusoleku taotlemisel esitatakse:
(2) Tööturuameti kohaliku asutuse nõusoleku taotlemisel nõutavas kirjalikus põhjenduses esitab tööandja:
(3) Füüsilisest isikust ettevõtja esitab Tööturuameti kohaliku asutuse nõusoleku saamiseks Maksuameti kohaliku asutuse teatise füüsilisest isikust ettevõtja registreerimise ja tegevusalade kohta.
(4) Tööturuameti kohalik asutus annab motiveeritud nõusoleku või keeldub nõusoleku andmisest välismaalase Eestisse tööle asumiseks 15 tööpäeva jooksul vastava taotluse esitamise päevast arvates.
(5) Tööturuameti kohaliku asutuse nõusolek kehtib elamisloa taotluse esitamiseks kaks kuud nõusoleku andmise päevast arvates.
(1) Tähtajalise elamisloa taotlemisel õppimiseks õppeasutuses vastavalt õppeasutuse taotlusele «Välismaalaste seaduse» § 12 lõike 1 punkti 2 alusel esitatakse:
(3) Õppeasutus esitab Kodakondsus- ja Migratsiooniametile kinnituse välismaalase õppima asumise kohta, kust nähtuvad järgmised andmed:
(4) Õppeasutuse kinnitus kehtib elamisloa taotluse esitamiseks kaks kuud selle andmise päevast arvates.
4) dokument, mis tõendab vanema tegeliku eluruumi olemasolu Eestis;
5) dokument, mis tõendab vanema legaalse sissetuleku suurust elamisloa taotlemisele eelnenud kuue kuu jooksul;
4) andmed mõlema vanema elamistingimuste kohta (elamispinna suurus, elamispinnal elavate isikute arv);
8) foto.
4) dokument, mis tõendab eestkostja tegeliku eluruumi olemasolu Eestis;
4) eestkostja elukoha andmed (tänav, maja, linn või küla, vald, maakond, postiindeks, riik);
3) dokument, mis tõendab abikaasa, kelle juurde elama asumiseks elamisluba taotletakse, tegeliku eluruumi olemasolu Eestis;
13) andmed abikaasa elamistingimuste kohta (elamispinna suurus, elamispinnal elavate isikute arv);
4) andmed oma elamistingimuste kohta (elamispinna suurus, elamispinnal elavate isikute arv);
(2) Lõikes 1 nimetatud välismaalase perekonnaliige esitab lisaks määruses sätestatud tähtajalise elamisloa taotlemisel nõutavatele dokumentidele:
(4) Lõigetes 1–3 nimetatud välismaalase perekonnaliige esitab lisaks määruses sätestatud tähtajalise elamisloa taotlemisel nõutavatele dokumentidele:
(4) «Välismaalaste seaduse» § 142 lõikes 2 sätestatud juhtudel teeb otsuse erandina tähtajalise elamisloa andmise või selle andmisest keeldumise kohta Vabariigi Valitsus, võttes arvesse «Eesti Vabariigi ja Vene Föderatsiooni vahelise kokkuleppe Vene Föderatsiooni relvajõudude pensionäride sotsiaalsete tagatiste küsimustes Eesti Vabariigi territooriumil» (RT II 1995, 46, 203) täitmiseks moodustatud valitsuskomisjoni (edaspidi valitsuskomisjon) poolt tehtud ettepanekut.
(5) Lõikes 4 nimetatud juhul esitab Kodakondsus- ja Migratsiooniamet taotluse koos sellele lisatud dokumentidega ja omapoolse arvamusega valitsuskomisjonile.
(1) Paragrahvis 26 nimetatud pädev asutus vaatab taotluse läbi ja teeb otsuse tähtajalise elamisloa andmise või selle andmisest keeldumise kohta:
§ 28. Tähtajalise elamisloa ja tööloa andmine varjupaigamenetluses
Välismaalasele, kellele antakse varjupaik, antakse tähtajaline elamisluba ja tööluba varjupaigataotluse ja varjupaiga andmise otsuse andmete alusel.
(3) Tööandja, kes soovib välismaalase jätkuvat töötamist Eestis, esitab Kodakondsus- ja Migratsiooniametile vormikohase kinnituse välismaalase töötamise kohta Eestis ja Tööturuameti kohaliku asutuse nõusoleku välismaalase Eestis töötamise jätkamiseks.
(5) Füüsilisest isikust ettevõtja esitab lisaks Tööturuameti kohaliku asutuse nõusolekule tema Eestis ettevõtlusega tegelemise jätkamiseks kirjaliku selgituse, millest nähtuvad järgmised andmed:
4) põhjendus, miks soovitakse Eestis ettevõtlusega tegelemist jätkata.
§ 31. Tööturuameti kohaliku asutuse nõusoleku taotlemine välismaalase Eestis töötamise jätkamiseks
(1) Tööturuameti kohaliku asutuse nõusoleku taotlemisel esitab tööandja kirjaliku põhjenduse, millest nähtuvad järgmised andmed:
(2) Füüsilisest isikust ettevõtja esitab Tööturuameti kohalikule asutusele nõusoleku saamiseks Maksuameti kohaliku asutuse teatise füüsilisest isikust ettevõtja registreerimise kohta ja tegevusalade kohta ning andmed senise tegevuse ja selle tulemuslikkuse kohta.
(3) Tööturuameti kohalik asutus annab motiveeritud nõusoleku või keeldub nõusoleku andmisest välismaalase Eestis töötamise jätkamise kohta 15 tööpäeva jooksul vastava taotluse esitamise päevast arvates.
(4) Tööturuameti kohaliku asutuse nõusolek kehtib elamisloa pikendamise taotluse esitamiseks kaks kuud nõusoleku andmise päevast arvates.
(1) «Välismaalaste seaduse» § 12 lõike 1 punkti 2 alusel antud tähtajalise elamisloa õppimiseks õppeasutuses vastavalt õppeasutuse taotlusele pikendamise taotlemisel esitatakse:
5) foto.
(3) Õppeasutuse kinnitusest välismaalase jätkuva õppimise kohta peavad nähtuma järgmised andmed:
(4) Õppeasutuse kinnitus kehtib elamisloa pikendamise taotluse esitamiseks kaks kuud tõendi andmise päevast arvates.
4) dokument, mis tõendab vanema legaalset sissetulekut taotluse esitamisele eelnenud kuue kuu jooksul;
5) Eestis mitteelava vanema notariaalselt kinnitatud nõusolek alaealise lapse jätkuvaks elamiseks Eestis, mis kehtib elamisloa pikendamise taotluse esitamiseks kaks kuud nõusoleku andmise päevast arvates;
6) lapse foto.
3) vanema kinnitus selle kohta, et tema ja laps elavad püsivalt Eestis.
(4) «Välismaalaste seaduse» § 142 lõikes 2 sätestatud juhtudel teeb otsuse tähtajalise elamisloa pikendamisest keeldumise kohta Vabariigi Valitsus, võttes arvesse valitsuskomisjoni poolt tehtud ettepanekut.
(3) Taotleja, kes taotleb elamisluba «Välismaalaste seaduse» § 12 lõike 1 punkti 1 alusel Eestis töötamiseks, esitab tööloa taotluse samaaegselt tähtajalise elamisloa taotlusega.
(2) Tööloa taotlemisel koos tähtajalise elamisloa taotlemisega Eestis töötamiseks «Välismaalaste seaduse» § 12 lõike 1 punkti 1 alusel ei pea tööloa taotlusele lisama fotot.
(2) Paragrahvi 43 lõigetes 2 ja 3 nimetatud juhul otsustab Kodakondsus- ja Migratsiooniamet tööloa andmise või tööloa andmisest keeldumise koos tähtajalise elamisloa andmise või andmisest keeldumise otsustamisega.
(3) Taotleja, kellele on antud elamisluba «Välismaalaste seaduse» § 12 lõike 1 punkti 1 alusel Eestis töötamiseks, esitab taotluse samaaegselt tähtajalise elamisloa pikendamise taotlusega.
(2) Tööloa pikendamise taotlemisel koos tähtajalise elamisloa pikendamise taotlemisega Eestis töötamiseks «Välismaalaste seaduse» § 12 lõike 1 punkti 1 alusel ei pea tööloa taotlusele lisama fotot.
(1) Kodakondsus- ja Migratsiooniamet vaatab taotluse läbi ja otsustab tööloa pikendamise või tööloa pikendamisest keeldumise 30 päeva jooksul taotluse menetlusse võtmise või § 7 lõikes 2 nimetatud puuduste kõrvaldamise päevast arvates.
(3) Kui tähtajalise elamisloa pikendamise taotluse suhtes otsuse tegemine ei kuulu Kodakondsus- ja Migratsiooniameti pädevusse, otsustab Kodakondsus- ja Migratsiooniamet tööloa pikendamise või pikendamisest keeldumise 30 päeva jooksul tähtajalise elamisloa pikendamise või pikendamisest keeldumise otsustamisest arvates.
§ 49. Alalise elamisloa taotluse esitamine
Alalist elamisluba taotlev välismaalane (peatükis edaspidi taotleja) esitab vormikohase alalise elamisloa taotluse (peatükis edaspidi taotlus) Kodakondsus- ja Migratsiooniametile vähemalt kaks kuud enne tähtajalise elamisloa kehtivusaja lõppemist.
§ 50. Alalise elamisloa taotlemisel esitatavad dokumendid
Alalise elamisloa taotlemisel «Välismaalaste seaduse» § 12 lõike 3 alusel esitatakse:
2) Eestis elukoha olemasolu tõendav dokument;
3) dokument, mis tõendab taotleja või tema ülalpidamist tagava perekonnaliikme legaalset sissetulekut taotlusele eelneva kuue kuu jooksul ning milles on näidatud sissetuleku suurus, regulaarsus ja allikad;
§ 51. Alaealisele lapsele alalise elamisloa taotlemisel esitatavad dokumendid
Alalise elamisloa taotlemisel Eestis elava Eesti kodaniku või Eestis alalise elamisloa alusel elava välismaalase Eestis elavale alaealisele lapsele «Välismaalaste seaduse» § 12 lõike 3 1 alusel esitatakse:
2) alaealise sünnitunnistus, juhul kui alaealise sünd on registreeritud välisriigis või alaealisele ei ole eelnevalt antud tähtajalist elamisluba;
§ 52. Alalise elamisloa taotluse läbivaatamine
(1) Kodakondsus- ja Migratsiooniamet vaatab taotluse läbi ja otsustab alalise elamisloa andmise või andmisest keeldumise kolme kuu jooksul taotluse esitamise päevast arvates, kuid mitte hiljem kui 10 päeva enne tähtajalise elamisloa kehtivusaja lõppemist.
(2) Kui taotluses esineb § 7 lõikes 2 nimetatud puudusi, tehakse alalise elamisloa andmise või andmisest keeldumise otsus kahe kuu jooksul puuduste kõrvaldamise päevast arvates.
(3) «Välismaalaste seaduse» § 142 lõikes 2 sätestatud juhtudel teeb otsuse alalise elamisloa andmise või andmisest keeldumise kohta Vabariigi Valitsus, arvestades valitsuskomisjoni poolt tehtud ettepanekut.
(4) Lõikes 3 nimetatud juhul esitab Kodakondsus- ja Migratsiooniamet valitsuskomisjonile taotluse koos sellele lisatud dokumentidega ja omapoolse arvamusega.
ELAMISLOA JA TÖÖLOA TÜHISTAMINE (KEHTETUKS TUNNISTAMINE)
§ 53. Elamisloa ja tööloa kehtetuks tunnistamine
(1) Kodakondsus- ja Migratsiooniamet saadab välismaalasele tema elamisloa ja tööloa tühistamise (kehtetuks tunnistamise) menetluse algatamise kohta kirjaliku teate.
(2) Kodakondsus- ja Migratsiooniamet saadab välismaalasele tema elamisloa ja tööloa tühistamise (kehtetuks tunnistamise) kohta viivitamata kirjaliku teate.
ELAMISLOA JA TÖÖLOA ANDMETE ISIKUT TÕENDAVASSE DOKUMENTI KANDMINE
§ 54. Elamisloa ja tööloa andmete isikut tõendavasse dokumenti kandmine
(1) Kui välismaalane soovib elamisloa andmete väljastamist Eestis, kantakse tema elamisloa ja tööloa andmed isikutunnistusele elamisloa ja tööloa andmise või pikendamise otsuse andmete alusel.
(2) Kui välismaalane soovib elamisloa andmete kandmist välisriigi reisidokumenti Eesti välisesinduses, kantakse tema elamisloa andmed välisriigi reisidokumenti elamisloa andmise otsuse andmete alusel.
(3) Kui välismaalasele antakse välja välismaalase pass, kantakse elamisloa andmed välismaalase passi.
(4) Lõigetes 1–3 nimetamata juhtudel esitab välismaalane Kodakondsus- ja Migratsiooniametile elamisloa andmete välisriigi reisidokumenti kandmiseks vormikohase elamisloa andmete välisriigi reisidokumenti kandmise taotluse.
§ 55. Elamisloa andmetes sisalduva isikunime isikut tõendavasse dokumenti kandmine
Kui isikunimes on võõrtähti, kantakse elamisloa andmed isikut tõendavasse dokumenti Rahvusvahelise Tsiviillennundusorganisatsiooni (ICAO) isikunimede ümberkirjutusreeglite kohaselt, säilitades võimalusel algupärased tähed.
§ 56. Elamisloa andmete välisriigi reisidokumenti kandmise taotlemisel esitatavad dokumendid
Välismaalane, kes taotleb elamisloa andmete kandmist välisriigi reisidokumenti (peatükis edaspidi taotleja), esitab järgmised dokumendid:
§ 57. Alaealise lapse elamisloa andmete kandmine vanema välisriigi reisidokumenti
(1) Alla 15-aastase lapse elamisloa andmed kantakse vanema soovil vanema välisriigi reisidokumenti, kui alaealisel puudub oma reisidokument ning alaealine ja tema vanem kuuluvad sama riigi kodakondsusesse ning alaealise isikuandmed on kantud vanema reisidokumenti.
(2) Kui vanem soovib lapse andmete kandmist välisriigi reisidokumenti Eesti välisesinduses, kantakse alla 15-aastase lapse elamisloa andmed vanema välisriigi reisidokumenti lapsele elamisloa andmise otsuse andmete alusel.
(3) Kui vanem soovib alla 15-aastase lapse elamisloa andmete kandmist oma välisriigi reisidokumenti Eestis, esitab vanem alla 15-aastase lapse elamisloa andmete oma välisriigi reisidokumenti kandmiseks Kodakondsus- ja Migratsiooniametile vormikohase elamisloa andmete välisriigi reisidokumenti kandmise taotluse.
(4) Alla 15-aastase lapse elamisloa andmed kantakse ainult ühe vanema reisidokumenti.
(5) Kui alla 15-aastane laps on saanud isikliku välisriigi reisidokumendi, kantakse elamisloa andmed vanema vormikohase taotluse alusel alaealise lapse reisidokumenti ning vanema reisidokumenti kantud lapse elamisloa andmed annulleeritakse.
§ 58. Elamisloa andmete välisriigi reisidokumenti kandmise taotluse läbivaatamine
(1) Kodakondsus- ja Migratsiooniamet kannab välismaalase elamisloa andmed tema välisriigi reisidokumenti või keeldub selle toimingu sooritamisest 30 päeva jooksul vastava vormikohase taotluse esitamise päevast arvates.
(2) Kui taotlus elamisloa andmete välisriigi reisidokumenti kandmiseks esitatakse koos elamisloa või selle pikendamise taotlusega, tehakse lõikes 1 nimetatud toiming 30 päeva jooksul elamisloa andmise või pikendamise otsuse tegemise päevast arvates.
(3) Eesti välisesindus kannab välismaalase elamisloa andmed tema välisriigi reisidokumenti mõistliku aja jooksul.
§ 59. Elamisloa andmete kandmine välisriigi reisidokumenti
(1) Elamisloa andmete kandmiseks välisriigi reisidokumenti peab välismaalane pöörduma isiklikult Kodakondsus- ja Migratsiooniametisse või Eesti välisesindusse, kes kannab Kodakondsus- ja Migratsiooniameti poolt talle edastatud elamisloa andmed välisriigi reisidokumenti.
(2) Kui Eestis viibiv välismaalane ei ole terviseseisundi või puude tõttu võimeline elamisloa andmete kandmiseks välisriigi reisidokumenti isiklikult pöörduma Kodakondsus- ja Migratsiooniametisse, kantakse elamisloa andmed välismaalase reisidokumenti asjakohase avalduse alusel mõistliku aja jooksul tema elukohas või viibimiskohas Eestis.
(3) Elamisloa andmete kandmise kohta välisriigi reisidokumenti annab välismaalane allkirja, välja arvatud juhul, kui ta ei ole allkirjavõimeline.
Elamisloa alusel Eestis elav välismaalane, kes soovib viibida väljaspool Eestit rohkem kui 183 päeva aasta jooksul, peab oma Eestist eemalviibimise registreerima Kodakondsus- ja Migratsiooniametis.
2) tähtajalise elamisloa taotlemise põhjus (töötamiseks; õppimiseks õppeasutuses; elama asumiseks vanema, abikaasa, lapse, lapselapse või eestkostja juurde; piisava legaalse sissetuleku olemasolul; välislepingu alusel);
19) andmed rahvusvahelise abiprogrammi kaudu elamispinna saamise kohta välisriigis või Eestist lahkumiseks toetuse saamise kohta.
§ 65. Andmed taotleja lähedaste sugulaste ja abikaasa kohta
Tähtajalise elamisloa taotlemisel esitatakse taotleja lähedaste sugulaste ja abikaasa kohta järgmised andmed:
3) elukoha andmed (tänav, maja, linn või küla, vald, maakond, postiindeks, riik).
2) tähtajalise elamisloa pikendamise põhjus (töötamiseks; õppimiseks õppeasutuses; elama asumiseks vanema, abikaasa, lapse, lapselapse või eestkostja juurde; piisava legaalse sissetuleku olemasolul; välislepingu alusel);
6) taotleja perekonnaseis (vallaline, abielus, lahutatud, lesk).
Tööloa taotlemisel, välja arvatud juhul, kui välismaalane taotleb tööluba koos elamisloaga töötamiseks, esitatakse isikuandmed (Eesti isikukood, eesnimed, perekonnanimi) ja andmed välisriigi reisidokumendi kohta (reisidokumendi liik, number, väljaandja, väljaandmise aeg ja kehtivusaja lõppemise aeg).
§ 68. Alalise elamisloa taotlemisel esitatavad andmed
(1) Alalise elamisloa taotluses esitatakse järgmised andmed:
1) isikuandmed (Eesti isikukood, eesnimed, perekonnanimi, kodakondsus);
2) andmed elukoha kohta Eestis ja välisriigis (tänav, maja, korter, linn või küla, vald, maakond, postiindeks, riik);
3) kontaktandmed (postiaadress, telefon, e-posti aadress);
4) andmed legaalse sissetuleku kohta.
(2) Alalise elamisloa taotlemisel esitatakse täiendavalt järgmised andmed juhul, kui need on muutunud pärast elamisloa taotluse või elamisloa pikendamise taotluse esitamist:
3) andmed perekonnaseisu kohta;
4) taotleja elukoht Eestis ja välisriigis;
5) andmed taotleja kriminaalkorras korduvalt karistamise kohta;
6) andmed taotleja vabaduskaotusega karistamise kohta;
7) andmed taotleja teenistuse kohta kaadrisõjaväelasena välisriigi relvajõududes, sealt reservi arvamise ja erru minemise kohta;
8) andmed selle kohta, kas taotleja on välisriigi relvajõudude tegevteenistuses oleva, sealt reservi arvatud või erru läinud isiku abikaasa, vanem või alaealine laps;
9) andmed taotleja töötamise või teenimise kohta välisriigi luure- või julgeolekuteenistuses;
10) andmed selle kohta, kas taotleja on välisriigi luure- või julgeolekuteenistuses töötava või töötanud isiku abikaasa, vanem või alaealine laps;
11) andmed taotleja dessantoperatsioonideks, diversiooni või sabotaaži alal eriväljaõppe või -ettevalmistuse saamise kohta;
12) andmed selle kohta, kas taotleja on dessantoperatsioonideks, diversiooni või sabotaaži alal eriväljaõppe või -ettevalmistuse saanud isiku abikaasa, vanem või alaealine laps;
13) andmed taotleja osalemise kohta karistusoperatsioonides tsiviilelanikkonna vastu;
14) andmed selle kohta, kas taotleja on karistusoperatsioonides tsiviilelanikkonna vastu osalenud isiku abikaasa, vanem või alaealine laps;
15) andmed rahvusvahelise abiprogrammi kaudu elamispinna saamise kohta välisriigis või Eestist lahkumiseks toetuse saamise kohta.
(3) Alalise elamisloa taotluses Eestis elava Eesti kodaniku või Eestis alalise elamisloa alusel elava välismaalase Eestis elavale alaealisele lapsele «Välismaalaste seaduse» § 12 lõike 3 1 alusel esitatakse lisaks lõikes 1 nimetatud andmetele:
1) alaealise lapse vanemate isikuandmed (eesnimed, perekonnanimi, sünniaeg, sünnikoht, kodakondsus);
2) vanemate elukoha andmed (tänav, maja, linn või küla, vald, maakond, riik, postiindeks);
3) vanemate kontaktandmed (postiaadress, telefon, e-posti aadress).
§ 70. Elamisloa andmete välisriigi reisidokumenti kandmise taotlemisel esitatavad andmed
Elamisloa andmete välisriigi reisidokumenti kandmise taotluses esitatakse järgmised andmed:
Välisriigi kodanik esitab tähtajalise elamisloa taotlemisel, tähtajalise elamisloa pikendamise taotlemisel, alalise elamisloa taotlemisel, tööloa taotlemisel, tööloa pikendamise taotlemisel, elamisloa andmete välisriigi reisidokumenti kandmise taotlemisel ja Eestist eemalviibimise registreerimise taotlemisel andmed kodakondsuse ja välisriigi reisidokumendi kohta (reisidokumendi liik, number, väljaandja, väljaandmise aeg ja kehtivusaja lõppemise aeg).
§ 75. Vabariigi Valitsuse määruse muutmine
Vabariigi Valitsuse 30. novembri 2000. a määrust nr 394 «Riikliku elamis- ja töölubade registri asutamine ning riikliku elamis- ja töölubade registri pidamise põhimäärus» (RT I 2000, 91, 594; 2001, 92, 559) muudetakse järgmiselt:
1) paragrahvi 4 punkt 1 ja § 5 tunnistatakse kehtetuks;
2) paragrahv 7 sõnastatakse järgmiselt:
« § 7. Registriandmete koosseis
20) taotluse põhjendatust selgitavad andmed.
(5) Tööandja kinnituse välismaalase tööle võtmise kohta, kui välismaalane taotleb elamisluba töötamiseks või selle pikendamist, kantakse registrisse täiendavalt järgmised andmed:
1) töötamiskoha andmed (aadress, telefon, faks, e-posti aadress);
2) tööandja andmed (juriidilisest isikust tööandja nimi või füüsilisest isikust tööandja ees- ja perekonnanimi, registrikood / Eesti isikukood, tööandja tegevusala, tööandja aadress, telefon, faks, e-posti aadress);
3) andmed töö ja lepingu kohta (lepingu liik, välismaalase tööle asumise aeg, eeldatav lepingu lõppemise aeg, ametikoht, tasu).
(6) Füüsilisest isikust ettevõtja kohta, kes taotleb elamisluba töötamiseks või selle pikendamist, kantakse registrisse täiendavalt järgmised andmed:
1) tegevuskoha andmed (aadress, telefon, faks, e-posti aadress);
2) andmed tegevusalade kohta.
(7) Tööloa taotlemisel ja selle pikendamise taotlemisel, välja arvatud juhul, kui välismaalane taotleb tööluba koos elamisloaga töötamiseks, kantakse registrisse taotleja isikuandmed (Eesti isikukood, eesnimed, perekonnanimi).
(8) Alalise elamisloa taotleja kohta kantakse registrisse järgmised andmed:
2) andmed elukoha kohta Eestis (tänav, maja, korter, linn või küla, vald, maakond, postiindeks);
(9) Alalise elamisloa taotleja kohta kantakse registrisse täiendavalt järgmised andmed, juhul, kui need on muutunud pärast elamisloa taotluse või elamisloa pikendamise taotluse esitamist:
(10) Eestis elava Eesti kodaniku või Eestis alalise elamisloa alusel elava välismaalase Eestis elavale alaealisele lapsele «Välismaalaste seaduse» § 12 lõike 31 alusel alalise elamisloa taotleja kohta kantakse registrisse, lisaks lõigetes 8 ja 9 nimetatud andmetele, järgmised andmed:
(15) Välisriigi kodaniku kohta kantakse registrisse tähtajalise elamisloa taotlemisel, tähtajalise elamisloa pikendamise taotlemisel, alalise elamisloa taotlemisel, tööloa taotlemisel, tööloa pikendamise taotlemisel, elamisloa andmete välisriigi reisidokumenti kandmise taotlemisel ja Eestist eemalviibimise registreerimise taotlemisel andmed kodakondsuse ja välisriigi reisidokumendi kohta (reisidokumendi liik, number, väljaandja, väljaandmise aeg ja kehtivusaja lõppemise aeg).
6) andmed selle kohta, kas isik vajab tööluba.
7) taotleja ametikoht.
2) elamisloa ja tööloa kehtetuks tunnistamise otsuse teinud ametniku eesnimed, perekonnanimi ja ametikoht.»;
3) paragrahv 9 sõnastatakse järgmiselt:
« § 9. Andmete õiguslik tähendus
Registrikaartidel olevatel andmetel on informatiivne tähendus ning menetlustoimikutes alusdokumentidel olevatel andmetel on õiguslik tähendus.»;
4) paragrahv 13 sõnastatakse järgmiselt:
« § 13. Andmete registreerimine ja registrisse kandmine
Registrikaardile kantakse andmed järgmiselt:
1) Kodakondsus- ja Migratsiooniameti regionaalosakond kannab §-s 7 nimetatud andmed registrikaardile hiljemalt andmete vastuvõtmise päevale järgneval tööpäeval;
2) Kodakondsus- ja Migratsiooniameti keskosakond kannab talle esitatud andmed registrikaardile hiljemalt andmete vastuvõtmise päevale järgneval tööpäeval;
3) taotluse põhjendatust selgitavad andmed kantakse registrikaardile hiljemalt nende esitamise päevale järgneval tööpäeval.»;
5) paragrahv 14 tunnistatakse kehtetuks;
6) paragrahv 15 sõnastatakse järgmiselt:
« § 15. Andmete ristkasutus rahvastikuregistriga
Paragrahvi 7 lõike 1 punktides 1, 3, 4 ja 7, lõike 3 punktides 1, 3, 4 ja 6, lõikes 7, lõike 8 punktides 1 ja 2, lõike 10 punktides 1 ja 2, lõike 13 punktis 1 ja lõikes 15 nimetatud andmed saadakse ristkasutuse teel rahvastikuregistrist, välja arvatud isiku endised perekonnanimed ja andmed elamisloa ja tööloa taotluse esmakordsel esitamisel «Välismaalaste seaduse» § 12 lõike 1 punktis 1 märgitud alusel.»;
7) paragrahv 16 sõnastatakse järgmiselt:
« § 16. Andmete ristkasutus karistusregistriga
Paragrahvi 7 lõike 1 punktides 9 ja 10, lõike 4 punktides 3 ja 4 ning lõike 9 punktides 3 ja 4 nimetatud andmed saadakse ristkasutuse teel karistusregistrist.»
§ 76. Vabariigi Valitsuse määruste kehtetuks tunnistamine
(1) Vabariigi Valitsuse 23. novembri 1999. a määrus nr 362 «Elamisloa ja tööloa taotlemise, andmise, pikendamise ning tühistamise korra kinnitamine ja selle korra täitmist tagavate valitsusasutuste ja vastavate valitsusasutuste ametnike pädevuse määramine» (RT I 1999, 90, 815; 2000, 8, 53; 15, 103; 62, 397; 2001, 19, 99; 39, 223; 2002, 79, 470) tunnistatakse kehtetuks.
(2) Vabariigi Valitsuse 12. mai 1998. a määrus nr 99 «Välismaalase Eestist eemalviibimise registreerimise tingimuste ja korra kehtestamine» (RT I 1998, 43/45, 667; 1999, 29, 411) tunnistatakse kehtetuks.

References: § 14
 § 141
 § 142
 § 15
 § 9
 § 9

§ 13
 § 12
 § 142

§ 28

§ 31
 § 12
 § 142
 § 12
 § 12
 § 12
 § 12
 § 7

§ 49

§ 50
 § 12

§ 51
 § 12

§ 52
 § 7
 § 142

§ 53

§ 54

§ 55

§ 56

§ 57

§ 58

§ 59

§ 65

§ 68
 § 12

§ 70

§ 75
 § 5
 § 7
 § 12
 § 9
 § 13
 § 15
 § 12
 § 16

§ 76